|  |
| --- |
| **OBRAZAC****sudjelovanja javnosti u internetskom savjetovanju o nacrtu prijedloga odluke** **ili drugog općeg akta**  |
| **Naziv nacrta odluke ili drugog općeg akta o kojem se provodi savjetovanje** | Nacrt prijedloga Odluke o izmjenama i dopunama Odluke o načinu ostvarivanja prednosti pri upisu djece u dječje vrtiće kojima je osnivač Grad Zagreb |
| **Naziv gradskog upravnog tijela nadležnog za izradu nacrta**  | Gradski ured za obrazovanje, sport i mlade |
| **Obrazloženje razloga i ciljeva koji se žele postići donošenjem akta**  | Nacrt prijedloga Odluke o izmjenama i dopunama Odluke o načinu ostvarivanja prednosti pri upisu djece u dječje vrtiće kojima je osnivač Grad Zagreb ima za cilj daljnje jačanje dostupnosti programa predškolskog odgoja i obrazovanja u Gradu Zagrebu za sve.Kontinuiranim praćenjem primjene odredaba važeće Odluke u praksi, analizirali su se podatci, osobito u odnosu na promjene društveno-ekonomskih okolnosti, i s tim u vezi promišljalo o daljnjem unaprjeđenju postojećeg modela za ostvarivanje prednosti pri upisu djece u gradske dječje vrtiće. Predlaže se posebnim člankom definirati/odrediti da se područjem pojedinog gradskog dječjeg vrtića, u smislu ove odluke, smatra gradska četvrt na području koje se nalazi sjedište i gradska četvrt na području koje se nalazi područni objekt tog gradskog dječjeg vrtića. Predloženim se svim zainteresiranim roditeljima/skrbnicima pruža pravo izbora i mogućnost za upis djeteta u gradski dječji vrtić čiji je centralni ili područni objekt najbliži mjestu stanovanja. Nadalje, u praksi se pokazalo da je nužno voditi brigu i o zapaženim recentnim tendencijama i događajima u društvu (npr. promjene funkcije obitelji kao društvene institucije) te uzeti u obzir okolnosti uslijed kojih roditelji/skrbnici imaju različite adrese prebivališta (u slučajevima kao što je npr. razvod braka, zaposlenje, preseljenje, lošije imovno stanje, nesređene obiteljske prilike, strani državljani i sl.), ali i općenito integraciji stranaca kao ključnog dijela postmigracijskih procesa (tj. dvosmjernog procesa međusobne prilagodbe kako stranaca tako i hrvatskih državljana) i prema tome uskladiti postojeći model na način da kod utvrđivanja kriterija za ostvarivanje prednosti pri upisu u gradske dječje vrtiće fokus bude na djetetu. Analizirajući i odmjeravajući trenutačne okolnosti, a pritom se vodeći time da djetetov najbolji interes bude od primarnog značaja, predloženim odredbama osobito se vodilo računa i o ranjivim skupinama: o djeci pod skrbništvom, djeci koja su smještena u udomiteljske obitelji/u dom za djecu/kod drugog pružatelja socijalne usluge smještaja sukladno propisima kojima se uređuje socijalna skrb, kao i o djeci stranih državljana (naročito uzimajući u obzir ostvarivanje prava stranih državljana koja se temelje na uvjetima za prijavu prebivališta, npr. roditelji/skrbnici strani državljani te posljedično i njihova djeca pravo prijave prebivališta ostvaruju tek nakon zadovoljenja svih propisanih uvjeta i po protoku višegodišnjeg perioda određenih odredbama posebnih zakona, a nerijetko tada djeca već budu školski obveznici). |
| **Razdoblje internetskog savjetovanja*****(­­­­27.9.2024. – 27.10.2024.)*** |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte:** **gu-osm@zagreb.hr**

**zaključno do 27.10.2024.**

**Po završetku savjetovanja, sve pristigle primjedbe/prijedlozi bit će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**